Luigi Piotti je pokojni italijanski dirkač Formule 1. Debitiral je na domači dirki za Veliko nagrado Italije v sezoni 1955, ko pa mu zaradi okvare dirkalnika ni uspelo niti štartati. V naslednji sezoni 1956 je na dveh dirkah ob enem odstopu na domači dirki za Veliko nagrado Italije s šestim mestom le za mesto zgrešil uvrstitev med dobitnike točk. V sezoni 1957 je na štirih dirkah dosegel le eno deseto mesto, v sezoni 1958 pa se mu ni uspelo kvalificirati na edino dirko, na kateri je nastopil. Umrl je leta 1971.